**Kryptovaluta og nettverkssalg** har siden 2012 blitt kombinert i konsepter hvor personer har blitt invitert til å investere penger i kryptovaluta med utsikter til avkastning ved at kryptovalutaen stiger i verdi samt provisjon fra nye medlemmer man verver under seg i en hierarkisk struktur (multi-level marketing). De fleste av disse har ingen anvendelsesmulighet for personer som ikke er en del av nettverket, følgelig vil verdien være fiktiv og styres av medlemmenes forventninger. Flere av disse konseptene har enten kollapset av seg selv eller blitt identifisert som Ponzi-svindler der det heller ikke har eksistert noen reell kryptovaluta. I noen tilfeller kamufleres investeringen i kryptovalutaen som salg av opplæringsmateriell eller lisenser.

Kjente konsepter
----------------

Unete
I 2012 etablerte spanjolen José Manuel Ramírez Marco kryptovalutaen Unete gjennom selskapet Union Business Online LTD. Virksomheten var registrert på St. Vincent og Grenadinene og pengene som ble investert ble plasser i banker i Latvia, Romania og Latvia. 22.000 personer ble forledet til å investere penger i konseptet før det kollapset i 2014 da spanske myndigheter stanset pengestrømmen. Om lag 50 millioner euro var da investert i Ponzi-svindelen og 20 involverte ble arrestert som følge av etterforskningen mot selskapet.

Ilcoin
I 2012 ble selskapet Ilgamos Global Ltd. etablert av tyske Geza Kapitany sammen med Tamas Godo og Viktor Tamas Havasy. Selskapet er registrert i Dubai og tilbyr kryptovalutaen Ilcoin. I Vietnam har finansmyndighetene advart innbyggerne mot å investere penger i konseptet .

Gemcoin
I 2013 ble selskapet USFIA Inc. (US Fine Investment Arts) etablert i California av Steve Chen. Selskapet inviterte personer til å investere i kryptovalutaen Gemcoin. Virksomheten ble i 2015 stengt av amerikanske myndigheter. Ordfører i byen Arcadia, John Wuo, hadde tidligere lovprist selskapet. Han valgte å trekke seg fra sin posisjon da det ble åpnet offisiell etterforskning av selskapet. Ifølge rettsdokumenter var det blitt investert 164 millioner dollar i konseptet. I 2017 inngikk Steve Chen et forlik med SEC om å betale tilbake 51,2 millioner dollar han urettmessig hadde fått tilgang til, 3,79 millioner i renter, og 16,7 millioner i bot. Han ble i 2021 dømt til ti års fengsel.

LEOcoin
I 2012 etablerte svenske Dan Andersson og pakistanske Atif Kamran selskapet Learning Enterprise Organisation Ltd. i Storbritannia. Selskapet satset først på å selge opplæringsprogram via MLM, men i 2014 lanserte selskapet sin egen kryptovaluta, LEOcoin. Både Andersson og Kamran hadde sentrale roller i pyramidespillet Unaico som kollapset i 2011. Selskapet har hevdet å ha mer enn 130.000 deltakere. I 2017 hoppet Atif Kamran av sammen med and Geraldine Aquino og etablerte selskapet My Travel Biz som solgte medlemskap i en reiseklubb og kryptovalutaen TravelCoin.

FuelCoin
I 2013 dukket konseptet Wealth Builders Network opp som i tillegg til sin egen kryptovaluta FuelCoin også involverer bitcoin. Selskapet drives av Sean Tillery Legaux og er registrert i USA.

BigCoin
Sebastian Greenwood og John Ng lanserte i 2013 kryptovalutaen BigCoin gjennom nettverksselskapet *Prosper Limited* som er registrert i Hongkong. I likhet med Andersson og Kamran hadde begge sentrale roller i pyramideselskapet Enigro som opererte i perioden 2009 til 2012. I 2013 forlot de BigCoin-konseptet for å etablere konkurrenten OneCoin og ledelsen av Prosper er overlatt til svensken Ronnie Sköld som også har vært sentral i utbredelsen av Global InterGold i Sverige.

Utoken
I 2014 ble kryptovalutaen Utoken lansert av selskapet UFun Group Bhd Ltd. Konseptet hadde utbredelse hovedsakelig i Asia. I 2015 aksjonerte myndighetene i Thailand mot selskapet og arresterte en rekke personer i selskapets ledelse og administrasjon. I Malaysia har statsministerens sønn, Mohd Nazifuddin Najib, blitt koblet til UFun. Han har selv benektet enhver befatning med selskapet. 120.000 personer skal ha blitt lokket til å investere penger i konseptet.

EGD
I august 2014 ble konseptet EGD lansert med en kryptovaluta basert "lojalitetspoeng" i en hierarkisk struktur. Konseptet ble satt under etterforskning våren 2016, og i 2017 ble det meldt at kinesiske myndigheter hadde stanset det de mente var en gigantisk Ponzi-svindel, og 77 personer ble arrestert. Mer enn en halv million deltakere hadde da satset penger på dette.

Mcoin
I 2014 etablerte nordmannen Håvard Michelsen og sloveneren Urban Turnsek selskapet ByXpress som tilbyr kryptovalutaen Mcoin (forkortelse for Mobilecoin). Selskapet var registrert i Gibraltar mens Michelsen var bosatt i Spania. Både Michelsen og Turnsek hadde hatt sentrale roller i Enigro/Sitetalk. ByXpress ble i januar 2017 fusjonert med selskapet Power On Network. En sentral person i utbredelsen av Mcoin var Simon Karakas. Da Mcoin kollapset i begynnelsen av 2016 startet han opp sin egen kryptovaluta MacroCoin gjennom selskapet UECB Group. Dette ble ingen stor suksess, men konseptet ble forsøkt relansert under det nye selskapet IMP Europe som var registrert i Liechtenstein.

CapriCoin
Nordmannen Frode Berg, kjent fra pyramideselskapene World Games Inc. og T6poker, etablerte i 2014 konseptet Vizionary som tilbyr kryptovalutaen CapriCoin. Virksomheten drives gjennom selskapet Jupiter Group Ltd. som er registrert på Belize. Av totalt 208 millioner tilgjengelige CapriCoins skal 200 millioner være gravd ut på forhånd.

Preiscoin
I 2014 dukket Preiscoin opp som en ny kryptovaluta distribuert via nettverksmodell. Selskapet oppgir på sine nettsider å være registrert i Sveits, men ikke hvem som står bak konseptet.

Asia Coin
I likhet med Preiscoin oppgir ikke selskapet Asia Formula på sine nettsider hvem som står bak selskapet og kryptovalutaen Asia Coin. Selskapet ble etablert i 2014 og er registrert i Singapore. Totalt skal det være 360 millioner Asia Coins.

GCR
Global Currency Reserve ble i 2014 etablert i Texas av Robert Corriveau med formål å tilby investeringer i selskapets egne kryptovaluta i tillegg til å være en forretningsmulighet. Corriveau forlot selskapet i 2015 og ble erstattet av Bob Wood. I januar 2016 ble Global Currency Reserve stengt og virksomheten solgt til Bob Woods' selskap Nexxus University etter at SEC hadde innledet etterforskning av konseptet.

Nexxus University var registrert på Belize og lanserte da et nytt konsept basert på kundedatabasen til GCR som angivelig skulle tilby opplæring i kryptovaluta. I begynnelsen promoterte selskapet SwissCoin, men lanserte senere sin egen valuta Nexxus Coin som Wood beskrev som en kloning av GCR Coin. Norske Helge Normann ble koblet inn i satsingen, han sto også bak de fallerte nettverksselskapene Green Planet og GoodLeadz,. Normann fikk i starten også med seg Bjørn Bjercke i promoteringen av Nexxus University. Bjercke er en ekspert på kryptovaluta som har hevdet å ha samarbeidet med tyske finansmyndigheter i å stenge GCRs konkurrent OneCoin ute fra det tyske markedet. Han skal også ha blitt forsøkt rekruttert som blokkjede-ekspert av OneCoin.

OneCoin
OneCoins hovedkontor i Bulgaria

Utdypende artikkel: OneCoin

OneCoin ble etablert i 2014 av bulgarske Ruja Ignatova og markedsfører seg som et alternativ til bitcoin, men som i tillegg skal være en mulighet til å tjene penger. Konseptet har hatt særlig stor utbredelse i Sverige hvor det skal være vervet nærmere 10.000 medlemmer. Flere land har gått til arrestasjoner av personer som har vært sentrale i utbredelsen av OneCoin, og grunnleggerens bror Konstantin Ignatov ble våren 2019 arrestert i USA.

Octacoin
En av hovedpersonene i OneCoin var briten Nigel Allan, gründer av det tidligere MLM-selskapet Geon. Etter uoverensstemmelser med grunnlegger Ignatova skal han ha blitt med på etableringen av konkurrenten Crypto888 våren 2015 og kryptovalutaen Octacoin. Konseptet inneholdt også et gamblingelement, og ble eid av russiske Alexander Romanov gjennom selskapet Senet Holding Ltd. Den norske finansmannen Frøystein Bakke var administrerende direktør. Bakke og Romanov har gjennom Senet Holding også hatt forretningssamarbeid i Afrika.

Crypto888 ble terminert våren 2016, og ble først forsøkt reetablert som OctaPartners, deretter NanoClub. Sistnevnte ble i desember 2016 politianmeldt i Sverige etter mistanke om ulovlig pyramidespill.

GCCcoin
I 2015 ble selskapet GCC Group Sp. z o.o. etablert av dansken Jan Pasbøl med GCCcoin som kryptovaluta. Selskapet drives fra Poznan i Polen.

Land Link Coin
Ermino Kotlar etablerte i 2011 Carbon Central Network som et av mange nettverksselskaper som skulle satse på miljøprosjekter. I 2014 skiftet selskapet navn til Conservation Central Network, og i 2015 lanserte selskapet sin egen kryptovaluta Land Link Coin. Ermino Kotlar er mest kjent for å ha stått bak pyramidespillet LifeWealth8 som hadde stor utbredelse i Norge før det kollapset i 2004. Selskapet ble tvangsavviklet av australsk rett i august 2016.

GTO Coin
GTO Coin føyde seg i 2015 inn i rekken av kryptovalutaer hvor det ikke er åpenhet om hvilke personer som står bak. Det er selskapet Global Trust One som driver konseptet, det er registrert på Seychellene.

SwisCoin
I september 2015 dukket SwisCoin opp som ny kryptovaluta basert på nettverkssalg, det ble oppgitt at den ble drevet av Dmitrii Zubarenko og selskapet SCN Services som var registrert i Dubai. I august 2017 slo ukrainske myndigheter til etter å ha funnet ut at SwisCoin ble drevet av ukrainske og indiske borgere og at virksomheten i virkeligheten foregikk i Ukraina. I en politiaksjon ble det beslaglagt 500.000 amerikanske dollar, elektronisk utstyr, pass og våpen.

JPM Coin
Høsten 2015 dukket også JPM Coin opp som en ny MLM-basert kryptovaluta registrert i Kina. Denne ble også markedsført som *Morgan Dollar*, men en klar assosiasjon til J.P. Morgan. Finanskonsernet gikk da ut med en pressemelding der de slo fast at JPM Coin ikke hadde noe med dem å gjøre. Senere har banken lansert sin egen digitale valuta med samme navn.

SwissCoin
I april 2016 ble konseptet SwissCoin lansert, uten noen kobling til SwisCoin. Selskapet bak konseptet er Euro Solution GmbH som er registrert i Leipzig i Tyskland og som drives av Hans Werner Marquetant. SwissCoin har kopiert konseptet bak OneCoin ved at man ikke kjøper kryptovalutaen direkte, men at man kjøper opplæringspakker fra 25 til 50 000 euro hvor det medfølger såkalte tokens som man kan bruke til å utvinne kryptovaluta med. Den tyske forbrukerorganisasjonen Finanztest har advart mot konseptet.

XeCoin
Høsten 2016 etablerte Nigel Allan og Jarle Thorsen selskapet Power On Network som skulle satse på kryptovalutaen XeCoin (Xchange Energy Coin). I januar 2017 fusjonerte selskapet med ByXpress,. Tre måneder tidligere ble det inngått en samarbeidsavtale med energiselskapet Exergonix hvor nordmannen Arve Evensen er president for den europeiske virksomheten. Evensen også hadde en sentral rolle i Enigro/Sitetalk. Det fusjonerte selskapet fikk navnet PowerOn Xpress.

Asian-European Currency
I begynnelsen av 2017 gikk kinesisk politi til aksjon mot selskapet HaiNan KuaYaOu Private Limited som hadde lokket 47.000 kinesere til å investere i kryptovalutaen Asian-European Currency, og selskapets daglige leder Xia JianRong ble arrestert. Selskapet var rigget som et MLM-selskap, noe som i seg selv er ulovlig i Kina. Flere arrestasjoner fulgte utover i 2017, og mer enn 50 bankkonti ble frosset.

ATC Coin
I begynnelsen av 2017 dukket et nytt konsept opp i India. Brødrene Subash og Chirag Jewria tilbød gjennom selskapene ATC Coins Ltd og Jewria Services Club India Pvt Ltd kryptovalutaen ATC Coin med løfter om at den skulle stige og stige i verdi. Høsten 2017 kollapset verdien av ACC Coin, og Subash Jewria ble arrestert og tiltalt for bedrageri.

Dagcoin
I 2017 sørget massive negative medieoppslag for kraftig tilbakegang for OneCoin, og mange av de profilerte medlemmene dukket da opp som selgere for det estiske selskapet Dagcoin. Selskapet ble etablert våren 2017 av Nils Grossberg som var aktiv i OneCoin. Konseptet er en blåkopi av OneCoin hvor man kan kjøpe opplæringspakker som indirekte gir tilgang til kryptovalutaen. Mange av den som tidligere var toppselgere for OneCoin har sluttet rekker med DagCoin. Sentralbanken i Jordan har advart sine borgere mot å investere i Dagcoin.

Pincoin og iFan
Det vietnamesiske selskapet Modern Tech lanserte i 2017 kryptovalutaene Pincoin og iFan, og tiltrakk seg 32.000 investorer gjennom et MLM-basert konsept. I april 2018 ble selskapets kontor kringsatt av illsinte investorer som krevde sine penger tilbake, men grunnleggerne var da forsvunnet. Det er blitt anslått at 32.000 personer investerte i luftslottet, og at disse totalt hadde tapt penger tilsvarende 5 milliarder kroner.

CBG Coin
Sommeren 2017 ble selskapet Crowdbridge Global etablert, med kryptovalutaen CBG Coin. Konseptet ble drevet av nordmannen Harald Ekker med bakgrunn fra World Games Inc. og Towah, og nederlandske Hans Pasveer som tidligere hadde vært sentral i LEOcoin.

Titus Coin
Høsten 2017 ble kryptovalutaen Titus Coin lansert av selskapet Titus Community. Bak etableringen sto svenske Kristian Sandberg og nordmannen Tor Anders Petterøe, kjent som en av toppene i pyramidespillet World Games Inc. og som eier av betalingstjenesten Towah.

WesternCoin
I september 2017 dukket WesternCoin opp som en ny kryptovaluta koblet mot en MLM-basert forretningsmodell. Det fremkommer ikke hvem som står bak konseptet.

Da Tang Coin
I oktober 2017 ble selskapet DTC Holding etablert i Hongkong, og investorer ble rekruttert for å satse på kryptovalutaen Da Tang Coin. I april 2018 ble hovedmannen og tre medhjelpere arrestert av kinesisk politi. Det ble anslått at 13.000 personer hadde investert penger i konseptet, i hovedsak kinesere.

FuturoCoin
Som en av få kryptovalutaer koblet til nettverkssalg er FuturoCoin blitt notert på anerkjente børser for omsetning av kryptovaluta. Konseptet drives av selskapet FutureNet Inc. som opprinnelig satset på internettbaserte tjenester, men som i 2018 annonserte at de ville satse på kryptovaluta i stedet. Selskapet ble etablert i 2014 av polakkene Roman Ziemian og Stephan Morgenstern, begge med bakgrunn fra LEO og LEOcoin. Valutaen ble introdusert med en kurs på $18, men har gradvis tapt seg og ble i begynnelsen av 2019 omsatt for under $5. Polske myndigheter har advart mot FutureNet som ett av flere pyramidelignende omsetningssystemer hvor kryptovaluta er involvert. Selskapet annonserte i februar 2019 at det var inngått sponsoravtale med Formel 1-laget Red Bull Racing. I 2022 ble begge arrestert i henholdsvis Italia og Hellas etter at det utstedt internasjonal arrestordre på dem.

UBW-coin
--------

I 2016 lanserte det estiske selskapet Manhattan Securities OÜ sin egen digitale valuta som angivelig ikke skulle være basert på kryptografi, men backet opp av reelle verdier. Valutaen ble kalt UBW-coin (Ultimate Business World), og selskapets gründer var den norske investoren Paal Juul Aschjem. Nettverkskonseptet var designet av Jim Anderson, kjent som hovedmann bak det norske pyramidespillet The 5 Percent Community på begynnelsen av 2000-tallet. Frøystein Bakke ble etter hvert rekruttert som selskapets CEO.

Bitcoin-hybrider
----------------

I 2016 gikk mye av luften ut av nettverkskonseptene basert på egne kryptovalutaer. De store amerikanske og asiatiske konseptene var avslørt som Ponzi-svindler og i Europa var det store negative medieoppslag om OneCoin i tillegg til politietterforskning i en rekke land. Dette gjorde at mange nye konsepter ble lansert med basis i reell kryptovaluta - i hovedsak bitcoin - der deltakerne ble lovet skyhøy avkastning.

I april 2018 ble to filippinske menn bøtelagt av sørkoreanske myndigheter for å ha forledet personer til å investere i selskapet SegWit-Coin BTC under påskudd om avkastning fra investeringer i Bitcoin.

I 2018 ble konseptet Plus Token etablert i Kina som en form for oppbevaringstjeneste for Bitcoin, til tross for at Kina i praksis forbyr sine innbyggere å benytte Bitcoin. Konseptet var satt opp slik at man kunne plassere sine Bitcoins hos selskapet, og ved å investere et beløp på 500 dollar kunne man også tjene penger på å verve flere personer til konseptet. I juli 2019 ble selskapets virksomhet stengt og seks personer i selskapets ledelse ble arrestert. Det ble anslått at selskapet da kontrollerte kryptovaluta til en verdi av 3,5 milliarder dollar.

Referanser
----------

1. ↑  Swiscoin and Onecoin: Are MLM schemes invading Bitcoin and Blockchain? Arkivert 28. desember 2015 hos Wayback Machine. The Cointelegraph
2. ↑  Löften om lätta pengar borde få varningsklockorna att ringa YLE
3. 1 2  Police Crackdown on €50 Million Spanish Virtual Currency Ponzi Scheme 'Unete' Arkivert 8. januar 2016 hos Wayback Machine. The Cointelegraph
4. ↑  Unete: the Spanish bitcoin scam that has claimed 22,000 victims 
El País
5. ↑  The Founders Ilgamos
6. ↑  Vietnamese experts warn against digital ILCoins Vietnam Net
7. ↑  SEC Shuts Down Amber Mine Fraud By USFIA’s Steve Chen ValueWalk
8. ↑  Arcadia councilman distances himself from Gemcoin investment controversy Los Angeles Times
9. ↑  Arcadia Councilman John Wuo resigns amid Gemcoin digital currency controversy Los Angeles Times
10. ↑  Report: Alleged Arcadia-based ‘Gemcoin’ scam garnered more than $164 million in bogus investments Pasadena Star-News
11. ↑  Man behind GemCoin, a fake cryptocurrency, settles lawsuit for $71M ARS Technica
12. ↑  «Man behind $147M Gemcoin scam gets 10 years in jail». *Coingeek*. 13. januar 2021.
13. ↑  Bitcoin gets a rival—how will it fare? CNBC
14. ↑  Bitcoin alternative caught in 'pyramid scheme' storm CNBC
15. ↑  Bitcoin Alternative LEOCoin Linked to Suspected Pyramid Scheme CoinDesk
16. ↑  LEOcoin Claims to be the Second Largest Digital Currency, after Bitcoin. Bullshit. Arkivert 24. august 2017 hos Wayback Machine. CryptoCoinsNews
17. ↑  My Travel Biz Review: Travel booking engine, recruitment & TravelCoin BehindMLM
18. ↑  Wealth Builders Network Review: FuelCoin + matrix cycler BehindMLM
19. ↑  Svenskarna bakom Unaico och Sitetalk Arkivert 1. oktober 2010 hos Wayback Machine. Realtid (svensk)
20. ↑  Contact Arkivert 24. august 2017 hos Wayback Machine. Prosper Limited
21. ↑  Så funkar guldpyramidspelet som lurar Gävle- och Sandvikenbor Arkivert 24. august 2017 hos Wayback Machine. Arbetarbladet
22. ↑  Ufun may have cheated victims of B38bn in Thailand Bangkok Post
23. 1 2  Bt1.8 billion UFun assets smuggled to Malaysia under Thai Ponzi scheme, say police http://www.themalaysianinsider.com/malaysia/article/bt1.8-billion-ufun-assets-smuggled-to-malaysia-under-thai-ponzi-scheme-say#sthash.OslZZ5yv.dpuf The Malaysian Insider
24. ↑  Najib's son denies link with UFun The Star
25. ↑  China Cracks Down on $1.5 Billion Virtual Currency Pyramid Scheme Arkivert 24. august 2017 hos Wayback Machine. CryptoCoinsNews
26. ↑  World premiere or hoax? Romanian sells house for virtual currency launched only 3 months ago Romania Insider
27. ↑  SiteTalk Global Convention - Slovenia 2011 6/12 MeFeedia
28. ↑  Urban Turnsek – Top MLM Leader from Slovenia Business For Home
29. ↑  MacroCoin Review: MCoin scammers try again… BehindMLM
30. ↑  MacroCoin now being pushed as IMP Europe, same pump and dump BehindMLM
31. ↑  WGI-topper fronter poker-pyramide Arkivert 13. september 2016 hos Wayback Machine. Stavanger Aftenblad
32. ↑  Vizionary Management Team Vizionary
33. ↑  CapriCoin (CPC) CryptoCompare
34. ↑  Preiscoin Review: Digital currency opp that lurks in the grey BehindMLM
35. ↑  Asia Formula Review: AsiaCoin Ponzi points BehindMLM
36. ↑  Contact us Arkivert 2016-07-21, hos Wayback Machine. Asia Formula
37. ↑  Asia Coin (AC) CryptoCompare
38. ↑  Global Currency Reserve (GCR) CryptoCompare
39. ↑  Global Coin Reserve Review: Old matrix schemes updated BehindMLM
40. ↑  GCR Marketing closed as SEC investigation launched BehindMLM
41. ↑  Nexxus University making a push into Norway? BehindMLM
42. ↑  Grønt nettverksselskap i gråsonen Arkivert 15. oktober 2017 hos Wayback Machine. Fremtiden i våre hender
43. ↑  - Dette ligner på en pyramide E24
44. ↑  Onecoin Sends Lawsuit Threats to Media and Whistleblowers The Merkle
45. 1 2  One Coin, Much Scam: OneCoin Exposed as Global MLM Ponzi Scheme Arkivert 24. januar 2016 hos Wayback Machine. The Cointelegraph
46. 1 2  Medlemmarna lägger locket på Arkivert 24. august 2017 hos Wayback Machine. Skövde Nyheter
47. ↑  Lederen av denne Bitcoin-konkurrenten har nå blitt arrestert – anklages for svindel i milliardklassen Digi
48. ↑  Varnar för risker med virtuella valutor Norrköpings Tidningar
49. ↑  Snabba cash – troligen en bluff Norrköpings Tidningar
50. 1 2  Hevder sjefen i norskfinansiert nettverksselskap har jobbet for ABG Sundal Collier og Pareto Dagens Næringsliv
51. ↑  New interest in Uganda’s oil and gas investments Arkivert 24. august 2017 hos Wayback Machine. New Vision
52. ↑  Zelfs de gigolo ziet brood in bitcoins De Tijd
53. ↑  Nanoclub polisanmält för misstänkt kedjebrevsspel Arkivert 8. desember 2016 hos Wayback Machine. Lotteriinspektionen
54. ↑  Jan Pasboel Arkivert 21. juli 2016 hos Wayback Machine. GCC Coin
55. ↑  Our Story[*død lenke*] Conservation Central Network
56. ↑  Money Has Changed[*død lenke*] Conservation Central Network
57. ↑  Another one bites the dust: Conservation Central Network ordered to wind up REDD-Monitor
58. ↑  Global Trust One Review: GTO Coin Ponzi points investment BehindMLM
59. ↑  SwisCoin BehindMLM
60. ↑  Украинцы мошенничали с криптовалютой SwisCoin Financial Club
61. ↑  A Possible Digital Currency Scam is Using JPMorgan's Branding CoinDesk
62. ↑  J.P. Morgan Statement about JPM Coin J.P. Morgan
63. ↑  «JP Morgan is rolling out the first US bank-backed cryptocurrency to transform payments business». *CNBC*. 14. februar 2019.
64. ↑  «In diese Kryptowährungen solltest Du besser nicht investieren». *Gründerszene* **(tysk)**. 27. juni 2017.
65. ↑  «Dissecting Swisscoin - Another Rising 'Cryptocurrency' Blockchain Ponzi» **(engelsk)**. Bitcoin.com.
66. ↑  Bitcoin Nach­ahmer: Riskante virtuelle Währungen Finanztest
67. ↑  Power On Network Review: Crypto888 Club scammers launch XeCoin BehindMLM
68. ↑  PowerOnNetwork and ByXpress Join Forces Arkivert 24. august 2017 hos Wayback Machine. Exergonix
69. ↑  OPN – SiteTalk Appoints New Executives Business For Home
70. ↑  Digital Currency Scam in China Involved 47,000 People CoinTelegraph
71. ↑  «Subash Jewria, founder of ATC Coin absconds with investors’ funds». *PageOne* **(engelsk)**. 13. oktober 2017.
72. ↑  EOW books Goregaon man for ‘luring and duping’ investors The Indian Express
73. ↑  ‘Cryptomunt OneCoin is een zinkend schip’ Follow The Money
74. 1 2  Är sagan snart all för Onecoin? Myndigheter slog till mot företagets kontor YLE
75. ↑  Eesti krüptoraha sündi saadavad kahtlused Majandus
76. ↑  Amerikaanse justitie hakt in op OneCoin Follow The Money
77. ↑  «CBJ warns against trading in cryptocurrencies». *Ammon*. 26. november 2019.
78. ↑  Vietnamese investors fall for $650 mln cryptocurrency scam VN Express
79. ↑  Vietnam Is Outraged Over a $658 Million Cryptocurrency Scam Arkivert 30. april 2018 hos Wayback Machine. Fortune
80. ↑  Crowdbridge Global Firstlook: CBG Coins Ponzi points? BehindMLM
81. ↑  Pyramidetopper med ny forretningsidé E24
82. ↑  Hans Pasveer Bloomberg
83. ↑  Interview with Hans Pasveer - Top Leader of LEO United Networker
84. ↑  Norsk pyramide­system står bak ny kryptovaluta Dagbladet
85. ↑  Britisk storbank raser mot pyramidekongen: Hevder 20 millioner er borte vekk Dagbladet
86. ↑  WesternCoin Review: WNC altcoin tied to Ponzi fraud BehindMLM
87. ↑  Chinese Police Arrest 4 Suspects For Alleged $13 Mln Crypto ‘Pyramid-Scheme’ CoinTelegraph
88. ↑  FuturoCoin Exit Scam Reported to Take Over Failing Crypto MLM FutureAdPro Bitcoin Exchange Guide
89. ↑  Futurocoin price down 16.1% over last week (FTO) Arkivert 7. februar 2019 hos Wayback Machine. Bharatapress
90. ↑  "Inwestycje" alternatywne i piramidy finansowe. Uważaj - oszustwo Urzędu Ochrony Konkurencji i Konsumentów
91. ↑  Red Bull adds cryptocurrency FuturoCoin as new sponsor RaceFans.net
92. ↑  «FutureNet co-founder Stephan Morgenstern arrested in Greece». *BehindMLM*. 17. november 2022.
93. 1 2  *T5PC-gründer sentral i nytt selskap*, Dagens Næringsliv, 9. mars 2017
94. ↑  The hidden side of the new UBW coin Arkivert 7. desember 2018 hos Wayback Machine. Äripäev
95. ↑  Jim Wolden hadde låven full av luksusbiler VG
96. ↑  Alleged pyramid scheme OneCoin faces collapse as police move in Daily Mirror
97. ↑  Finnish Police Investigate OneCoin for Financial Crimes Arkivert 7. desember 2018 hos Wayback Machine. CCN
98. ↑  Two Bitcoin Review: 5% daily ROI cryptocurrency forex scheme BehindMLM
99. ↑  Yet another crypto pyramid scam reaped $20B in South Korea: report CoinGeek
100. ↑  Alleged Bitcoin Ponzi scheme Plus Token could be liquidating billions of dollars in stolen crypto, says VC CryptoSlate